laion/Wikipedia-Exotic huggingface dataset:
বৃহস্পতি (দ্ব্যর্থতা নিরসন)

বৃহস্পতি বলতে বোঝানো হতে পারে - বৃহস্পতি (দেবতা)দেবগুরু বৃহস্পতি হিন্দু শাস্ত্র মতে দেবতাদের গুরু বৃহস্পতিবার - সপ্তাহের একটি বারের বাংলা নাম; বৃহস্পতি (গ্রহ) - সৌরজগতের একটি গ্রহ; বৃহস্পতি মুনি - হিন্দু ধর্মীয় একজন শাস্ত্রবিদ। এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
হাটহাজারী থানা

হাটহাজারী মডেল থানা বাংলাদেশের চট্টগ্রাম জেলার অন্তর্গত হাটহাজারী উপজেলার একটি মডেল থানা। চট্টগ্রাম সিটি কর্পোরেশনের ১নং ওয়ার্ড, হাটহাজারী পৌরসভা এবং হাটহাজারী উপজেলার ১৪টি ইউনিয়নের প্রশাসনিক কার্যক্রম হাটহাজারী মডেল থানার অধীন। চট্টগ্রাম সিটি কর্পোরেশন: ১নং দক্ষিণ পাহাড়তলী ওয়ার্ড পৌরসভা: হাটহাজারী ইউনিয়নসমূহ: ১নং ফরহাদাবাদ ২নং ধলই ৩নং মির্জাপুর ৪নং গুমানমর্দন ৫নং নাঙ্গলমোড়া ৬নং ছিপাতলী ৮নং মেখল ৯নং গড়দুয়ারা ১০নং উত্তর মাদার্শা ১১নং ফতেপুর ১২নং চিকনদণ্ডী ১৩নং দক্ষিণ মাদার্শা ১৪নং শিকারপুর ১৫নং বুড়িশ্চর হাটহাজারী উপজেলা চট্টগ্রাম জেলা
আবদুল হাকিম (বীর বিক্রম)

আবদুল হাকিম (জন্ম: অজানা - মৃত্যু: ২০০১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে। আবদুল হাকিমের জন্ম নোয়াখালী জেলার চাটখিল উপজেলার পাঁচগাঁও নিজ ভাওর গ্রামে। তার বাবার নাম দীন মোহাম্মদ এবং মায়ের নাম সাবেদা খাতুন। তার স্ত্রীর নাম রুচিয়া খাতুন। তার তিন ছেলে, দুই মেয়ে। ইপিআরে চাকরি করতেন আবদুল হাকিম। ১৯৭১ সালে কর্মরত ছিলেন চট্টগ্রাম ইপিআর সেক্টর হেডকোয়ার্টার্সের অধীনে। মুক্তিযুদ্ধ শুরু হলে যুদ্ধে যোগ দেন। এরপর ১ নম্বর সেক্টর এলাকায় কিছুদিন যুদ্ধ করেন। পরে তাকে অন্তর্ভুক্ত করা হয় নিয়মিত মুক্তিবাহিনীর তৃতীয় ইস্ট বেঙ্গল রেজিমেন্টের আলফা কোম্পানিতে। ছাতক, গোয়াইনঘাটসহ আরও কয়েক স্থানে তিনি সাহসিকতার সঙ্গে যুদ্ধ করেন। আবদুল হাকিম স্বাধীনতার পর আর চাকরি করেননি। ১৯৭১ সালের ৫ নভেম্বর সিলেটের গোয়াইনঘাট এলাকার রাধানগর সীমান্ত এলাকায় ছিল ছোট একটি বাজার। বাজারের পূর্ব পাশ দিয়ে পিয়াইন নদীর শাখা। এর উত্তর পারে জাফলং চা-বাগান। উত্তর-পূর্বদিকে কয়েক মাইল দূরে বাংলাদেশের সীমান্তবর্তী বিওপি তামাবিল এবং ভারতের ডাউকি বিওপি। রাধানগরসহ গোয়াইনঘাট এলাকায় ছিল পাকিস্তানিদের শক্তিশালী প্রতিরক্ষা অবস্থান। এখানে প্রতিরক্ষায় নিয়োজিত ছিল পাকিস্তানি সেনাবাহিনীর ৩১ পাঞ্জাব রেজিমেন্ট, পাঞ্জাব রেঞ্জার ও টসি ব্যাটালিয়ন। অক্টোবর মাসের শেষ দিকে নিয়মিত মুক্তিবাহিনীর ৩ ইস্ট বেঙ্গল রেজিমেন্ট পাকিস্তানিদের অবস্থানে আক্রমণের জন্য সীমান্ত অতিক্রম করে বাংলাদেশের ভেতরে আসে। ৫ নভেম্বর রাধানগরে ভয়াবহ যুদ্ধ হয়। মুক্তিবাহিনীর ৪ নম্বর সেক্টরের ডাউকি সাব-সেক্টরের একদল মুক্তিযোদ্ধা, জেড ফোর্সের ৩ ইস্ট বেঙ্গল রেজিমেন্ট ও মিত্রবাহিনীর ৫/৫ গুর্খা রেজিমেন্টের একদল সেনা যৌথভাবে এ যুদ্ধে অংশ নেয়। রাতে পাহাড়ি পথে হেঁটে আবদুল হাকিমসহ একদল মুক্তিযোদ্ধা পৌঁছান পাকিস্তানি সেনাবাহিনীর প্রতিরক্ষা অবস্থানের কাছে। সেখানে কোদাল-খন্তা চালিয়ে শুরু হয় ছোট পরিখা খোঁড়ার কাজ। তারপর মুক্তিযোদ্ধারা অবস্থান নেন পরিখার ভেতরে। অধিনায়কের সংকেত পেলেই মুক্তিযোদ্ধাদের একযোগে আক্রমণ করার কথা কিন্তু তার আগেই পাকিস্তানিরা তাদের সুরক্ষিত প্রতিরক্ষা অবস্থান থেকে শুরু করে আর্টিলারি ও মর্টারের গোলাবর্ষণ। গোলাবর্ষণ ও গুলিবৃষ্টিতে মুক্তিযোদ্ধাদের মাথা তোলাই প্রায় দুঃসাধ্য হয়ে পড়ে মুক্তিযোদ্ধাদের। চরম প্রতিকূল অবস্থা সত্ত্বেও আবদুল হাকিমসহ কয়েকজন সাহসিকতার সঙ্গে পাকিস্তানি আক্রমণ মোকাবিলা করতে থাকেন। কিন্তু আবদুল হাকিম বেশিক্ষণ লড়াই করতে পারলেন না। হঠাৎ একসঙ্গে চার-পাঁচটি গুলি এসে লাগল তার চোখ, বুক ও কোমরে। গুরুতর আহত হয়ে লুটিয়ে পড়লেন মাটিতে। সেদিন মুক্তিবাহিনী ও মিত্রবাহিনীর আক্রমণ ব্যর্থতায় পর্যবসিত হয়। যুদ্ধে মুক্তিবাহিনীর বেশ কয়েকজন মুক্তিযোদ্ধা ও মিত্রবাহিনীর বিপুলসংখ্যক সেনাসদস্য শহীদ হন। আহত হন আবদুল হাকিমসহ অনেকে। আবদুল হাকিমকে সহযোদ্ধারা উদ্ধার করে ভারতের শিলং হাসপাতালে পাঠান। সেখানে তিনি চিকিৎসাধীন থাকা অবস্থায় দেশ স্বাধীন হয়ে যায়। বীর বিক্রম দৈনিক প্রথম আলো, "তোমাদের এ ঋণ শোধ হবে না" | তারিখ: ১৪-১১-২০১১[স্থায়ীভাবে অকার্যকর সংযোগ] একাত্তরের বীরযোদ্ধাদের অবিস্মরণীয় জীবনগাঁথা, খেতাবপ্রাপ্ত মুক্তিযোদ্ধা সম্মাননা স্মারকগ্রহন্থ। জনতা ব্যাংক লিমিটেড। জুন ২০১২। পৃষ্ঠা ১৪০। আইএসবিএন 9789843351449।  একাত্তরের বীরযোদ্ধা, খেতাব পাওয়া মুক্তিযোদ্ধাদের বীরত্বগাথা (প্রথম খন্ড)। প্রথমা প্রকাশন। এপ্রিল ২০১২। পৃষ্ঠা ১৭১। আইএসবিএন 9789843338884।
ফাহিম মুনতাসির

ফাহিম মুনতাসির রহমান (জন্ম: ১ নভেম্বর, ১৯৮০) ময়মনসিংহে জন্মগ্রহণকারী বাংলাদেশের সাবেক আন্তর্জাতিক ক্রিকেটার। বাংলাদেশ ক্রিকেট দলের অন্যতম সদস্য ছিলেন তিনি। দলে তিনি মূলতঃ ডানহাতে অফ ব্রেক বোলিংয়ে পারদর্শিতা দেখিয়েছেন। এছাড়াও, ডানহাতে ব্যাটিংয়ে পারদর্শিতা দেখিয়েছেন। ২০০১ থেকে ২০০২ সাল পর্যন্ত খুবই স্বল্পকালের জন্য বাংলাদেশ দলের পক্ষে ৩টি টেস্ট ও ৩টি ওডিআইয়ে অংশগ্রহণ করেছেন ফাহিম মুনতাসির। ১৯৯৮-৯৯ মৌসুমে ঢাকা বিভাগের পক্ষে প্রথম-শ্রেণীর ক্রিকেটে অভিষেক ঘটে তার। ২০০১ সালে জিম্বাবুয়ের বিপক্ষে তার ওডিআই অভিষেক ঘটে। কিন্তু তিনটি ওডিআইয়ে অংশ নিলেও কোন উইকেট লাভে ব্যর্থ হন তিনি। এরপর সফরকারী পাকিস্তানের বিপক্ষে ৯ জানুয়ারি, ২০০২ তারিখে টেস্ট অভিষেক ঘটে তার। ঢাকার বঙ্গবন্ধু জাতীয় স্টেডিয়ামে অনুষ্ঠিত দুই টেস্ট সিরিজের প্রথম টেস্টের প্রথম ইনিংসে দুই বল খেলে ওয়াকার ইউনুসের বলে শূন্য রানে বোল্ড হলেও দ্বিতীয় ইনিংসে দলের পক্ষে সর্বোচ্চ ৩৩ রান তুলে দানিশ কানেরিয়ার শিকারে পরিণত হলেও একটি ছক্কা হাঁকান। তবে পাকিস্তানের একমাত্র ইনিংসে বল হাতে কোন উইকেট পাননি। ঐ খেলায় তার দল সর্বমোট তিন টেস্টে অংশ নিয়ে সর্বমোট পাঁচ-উইকেট পেয়েছিলেন। ২০০৭ সাল পর্যন্ত ঘরোয়া ক্রিকেটে তার দৃপ্ত পাদচারণা ছিল। এরপর তিনি ক্রিকেট থেকে অবসর নেন। হাউস্ট্যাটে ফাহিম মুনতাসিরের প্রোফাইল আলমগীর কবির বাংলাদেশী টেস্ট ক্রিকেটারদের তালিকা বাংলাদেশী ওডিআই ক্রিকেটারদের তালিকা ইএসপিএনক্রিকইনফোতে ফাহিম মুনতাসির (ইংরেজি) ক্রিকেটআর্কাইভে ফাহিম মুনতাসির (সদস্যতা প্রয়োজনীয়) (ইংরেজি)
চায়না গেট (চলচ্চিত্র)

চায়না গেট একটি ১৯৯৮ সালের বলিউড নির্মিত হিন্দি অ্যাকশন ধর্মী চলচ্চিত্র। এই চলচ্চিত্রের পরিচালক ছিলেন রাজকুমার সন্তোষী। কর্নেল কৃষ্ণকান্ত পুরী ভারতীয় সেনাবাহিনীর একজন বহিষ্কৃত অফিসার যিনি ভারত-চীন যুদ্ধকালীন এক অসফল অপারেশনে নেতৃত্ব দিয়েছিলেন। তার কোর্ট মার্শাল হয়, নিজেকে নির্দোষ প্রমাণ করতে ব্যর্থ হয়ে হতাশ জীবন যাপন করছিলেন একাকী। তার ও তার বাকি সাথীদের ব্যার্থতার দায় নিজের ঘাড়ে নিয়ে একদিন আত্মহত্যা করতে মনস্থির করেন কিন্তু এসময় তার কাছে এসে সাহায্য চায় সন্ধ্যা নাম্নী এক তরুনী যার পিতাকে জাগিরা নামক এক দস্যু নির্মমভাবে হত্যা করেছে। দেবদুর্গ গ্রাম জাগিরার কবলে। সে সেখানকার অধিবাসীদের ওপর জোরজুলুম চালায়। সন্ধ্যার পিতা ফরেস্ট অফিসার সুন্দর রাজন এর বিরোধীতা করলে তাকে হত্যা করে জাগিরা। গ্রামের মানুষরা কোনো প্রতিবাদ কর‍তে সাহস পায়না। গ্রামের একমাত্র প্রতিবাদী মুখিয়াকেও হত্যা করে দস্যুরা। কর্নেল পুরী মনে করেন এই নতুন মিশন তাকে প্রতিষ্ঠা এনে দেবে ও মিথ্যা অপবাদের কলঙ্ক মুছতে সহায়ক হবে। তিনি তার দলের বাকি সাথীদের ডেকে আনেন নতুন অভিযানে যোগ দেওয়ার জন্যে। এদের মধ্যে রগচটা কর্নেল কৃষন পুরী, ব্লাড ক্যানসার আক্রান্ত মেজর গুরুং, মাতাল মেজর জন, ব্যবসায়ী মেজর কূলভূষন, মেজর সরফরাজ ও মৃত এক সাথীর পুত্র উদিত সমেত সকলেই এসে হাজির হয়। তারা দেবদুর্গ গ্রামে এলে জগিরার দলের সাথে প্রথম যুদ্ধে বোঝা যায় দু তিনজন বাদে প্রায় সকলেই যুদ্ধ করার মতো অবস্থায় নেই। তারা বয়েসের ভারে, রোগে ও অনভ্যাসে অসহায়। মেজর গুরুং তাদের আবার ট্রেনিং করার ব্যবস্থা করেন। গ্রামের সকল মানুষের সাথে তারা সুসম্পর্ক গড়ে তোলে, স্কুল প্রতিষ্ঠা করে। অসৎ পুলিশ অফিসার বারুদ তাদের গ্রেপ্তার করতে আসে গ্রামে গোলাগুলি চালানোর জন্যে। তার চক্রান্তে কৃষ্ণকান্ত ও তার দলবল জগীরার কবলে পড়লেও সন্ধ্যার সাহায্যে মুক্তি পায় এবং সরফরাজ তাড়া করে জগীরাকে ধরে ফেলে। ইনস্পেকটর বারুদের সাহায্যে জগীরা আবার ছাড়া পায় এবং সরফরাজকে অসহায় অবস্থায় পেয়ে হত্যা করে। এই খবর পেয়ে কৃষ্ণকান্ত ও বাকি সাথীরা বারুদকে হত্যা করেন ও সকলে মিলে জগীরার দলকে আক্রমণ করেন। শেষ যুদ্ধে সাথীদের অনেকেই মারা যান। জগীরাকে তার নিজের ঘাঁটিতেই খুন করেন গুরুং, কর্নেল কৃষ্ণকান্ত, কৃষন পুরী ও উদিত। এই ঘটনায় গোটা দেবদুর্গ আতংকমুক্ত হয় ও রাজ্যপাল (যিনি অতীতে সেনাকর্তা হিসেবে, কৃষ্ণকান্ত ও সহ অফিসারদের বরখাস্ত করেছিলেন) জীবিত সেনাদের পুরষ্কৃত করেন ও হৃত সম্মান ফিরিয়ে দেন। ওম পুরি - কর্নেল কৃষ্ণকান্ত পুরী অমরিশ পুরী - কর্নেল কৃষন পুরী নাসিরুদ্দিন শাহ্ মেজর সরফরাজ ড্যানি - মেজর গুরুং মমতা কুলকার্নি - সন্ধ্যা অনুপম খের - গভর্নর পরেশ রাওয়াল - ইনস্পেকটর বারুদ উর্মিলা মাতন্ডকর - ছাম্মা ছাম্মা গানের বিশেষ চরিত্র মুকেশ তিওয়ারী - জাগিরা শিবাজী সতম - গ্রাম প্রধান ইলা অরুন - গ্রাম প্রধানের স্ত্রী গিরীশ কারণার্ড - ফরেস্ট অফিসার জগদীপ "China Gate (1998)"। imdb.com। সংগ্রহের তারিখ ৯ মে ২০১৭।  "Full Cast of China Gate Actors/Actresses"। ranker.com। সংগ্রহের তারিখ ৯ মে ২০১৭।  ইন্টারনেট মুভি ডেটাবেজে চায়না গেট (ইংরেজি)
অ্যান হ্যাথাওয়ে

অ্যান জ্যাকুলিন হ্যাথাওয়ে (জন্ম নভেম্বর ১২, ১৯৮২) একজন আমেরিকান অভিনেত্রী এবং গায়ক। তিনি নিউ ইয়র্কের ব্রুকলেনে জন্ম গ্রহণ করেন এবং মিলবার্ন, নিউ জার্সিতে বেড়ে ওঠেন। হ্যাথাওয়ে তার মা এর দ্বারা অভিনয় করার জন্য অনুপ্রাণিত হয়েছিলেন এবং হাই স্কুলের একজন অভিনেতা হিসেবে তিনি "পেপার মিল প্লেহাউস রইজিং স্টার অ্যাওয়ার্ডের" জন্য তিনি মনোনীত হন "ওয়ানস আপন এ ম্যাট্রেস" এ অভিনয়ের জন্য। তিনি পেশাদারী ভাবে পর্দায় অভিনয় যাত্রা শুরু করেন স্বল্পকালীন ফক্স টেলিভিশন সিরিজ "গেট রিয়েল" (১৯৯৯-২০০০) এ অভিনয়ের মাধ্যমে। ওয়াল্ট ডিজনি কমেডি চলচ্চিত্র প্রিন্সেস ডায়েরি (২০০১) এ মিয়া থার্মোপোলিস চরিত্রে অভিনয় করেন তিনি, যার জন্য টিন চয়েজ এ্যাওর্য়াড চয়েজ মুভি এক্ট্রেস -কমেডি নির্বাচিত হন। হিটওয়ে নিকোলাস নিকলিবি (২০০২) , এল্লা এনচ্যাচ (২০০৪), দ্য প্রিনসেস ডাইরিস ২: রয়্যাল এঙ্গেজমেন্ট (২০০৪), এবং হুডইউন্ড (২০০৫) চলচ্চিত্রে অভিনয়ের জন্য তিনি ব্যাপকভাবে প্রশংসিত ও "শিশুদের জন্য রোল মডেল" হয়ে উঠেছিলেন। হ্যাথাওয়ে ২০০৫ সালে আরও প্রাপ্তবয়স্কদের ভূমিকা পালন করতে শুরু করেন, হ্যাবক (২০০৫) চলচ্চিত্রে অভিনয়ের জন্য সেরা অভিনেত্রী হিসেবে একটি ডিভিডি এক্সক্লুসিভ অ্যাওয়ার্ড অর্জন করেন, "ব্রোকব্যাক মাউন্টেন (২০০৫)" -এ অভিনয় করে সমালোচকদের প্রশংসায় স্ক্রীন অ্যাক্টরস গিল্ড অ্যাওয়ার্ড মনোনয়ন লাভ করেন, "দ্য ডেইল উইয়ার্স প্রাডা" (২০০৬) এ মেরিল স্ট্রিপের পাশাপাশি অভিনয়ে উপস্থিত হওয়ার জন্য আরও স্বীকৃতি লাভ করেন এবং বিকামিং জেন (২০০৭) এ জেন অস্টিন ভূমিকার জন্য অভিনেত্রীর দ্বারা সেরা অভিনয় শ্রেণীতে বিআইএফএ মনোনয়ন লাভ করেন। জেন জেনেশান জেনেই (২০০৭)। র্যাচেল গেটিং মেরিড (২০০৮) চলচ্চিত্রে হঠাৎ মাদকাসক্ত থেকে পুনরুদ্ধার পাওয়া চরিত্রে অভিনয়ের জন্য ব্যাপক প্রশংসা লাভ করেছেন, যার জন্য তিনি জিতেছেন শ্রেষ্ঠ অভিনেতার জন্য ক্রিটিক'স চয়েস মুভি অ্যাওয়ার্ড এবং মনোনয়ন পান একাডেমি পুরস্কার, গোল্ডেন গ্লোব, স্ক্রিন অ্যাক্টরস গিল্ড এবং সেরা অভিনেত্রী / মহিলা লিডের জন্য ইন্ডী স্পিরিট পুরস্কার। উইকিপিডিয়ার সহপ্রকল্পেAnne Hathaway কমন্স হতে মিডিয়া উইকিউক্তি হতে উক্তিসমূহ {{টেমপ্লেট:আইওবিডিবি নাম}} টেমপ্লেটে আইডি নেই ও উইকিউপাত্তেও উপস্থিত নেই। ইন্টারনেট ব্রডওয়ে ডেটাবেজে অ্যান হ্যাথাওয়ে (ইংরেজি) ইন্টারনেট মুভি ডেটাবেজে অ্যান হ্যাথাওয়ে  (ইংরেজি) টার্নার ক্লাসিক মুভিজ ডেটাবেজে অ্যান হ্যাথাওয়ে (ইংরেজি) ফেসবুকে অ্যান হ্যাথাওয়ে ইন্সটাগ্রামে অ্যান হ্যাথাওয়ে বক্স অফিস মোজোতে অ্যান হ্যাথাওয়ে (ইংরেজি) রটেন টম্যাটোসে অ্যান হ্যাথাওয়ে (ইংরেজি) অলমিউজিকে অ্যান হ্যাথাওয়ে ডিস্কওগ্‌সে অ্যান হ্যাথাওয়ে ডিস্কতালিকা গ্রন্থাগারে অ্যান হ্যাথাওয়ে সম্পর্কিত বা কর্তৃক কাজ (ওয়ার্ল্ডক্যাট ক্যাটালগ) (ইংরেজি)
অর্থনৈতিক ভূগোল

অর্থনৈতিক ভূগোল হলো ভূগোলের এমন একটি শাখা যেখানে পরিবেশ ও কালের প্রেক্ষিতে মানুষের অর্থনৈতিক কার্যাবলী নিয়ে আলোচনা করা হয়। অর্থনৈতিক ভূগোলের বিষয়গত ব্যাপার গবেষক এর পদ্ধতিগত চিন্তাধারা দ্বারা দৃঢ়ভাবে প্রভাবিত হয়। আলফ্রেড ওয়েবারের ঐতিহ্য অনুসরণ করে নিকোলাসিকাল অবস্থান তত্ত্ববিদরা, শিল্প অবস্থানের উপর নজর রাখেন এবং পরিমাণগত পদ্ধতি ব্যবহার করেন। ১৯৭০ দশকের পর থেকে নব্যধর্মীয় পদ্ধতির বিরুদ্ধে দুটি বৃহত্তর প্রতিক্রিয়া উল্লেখযোগ্যভাবে পদ্ধতিগত শৃঙ্খলা পরিবর্তিত হয়েছে: মার্কসবাদী রাজনৈতিক অর্থনীতি, ডেভিড হার্ভের কাজ থেকে বেরিয়ে আসছে; এবং নতুন অর্থনৈতিক ভূগোল যা স্বদেশীয় অর্থনীতিতে সামাজিক, সাংস্কৃতিক এবং প্রাতিষ্ঠানিক কারণগুলি বিবেচনা করে। আধুনা অর্থনৈতিক ভূগোলবিদগণ বিবিধ বিশিষ্ট ক্ষেত্রে মনোনিবেশ করেছেন; যেমন অবস্থান তত্ত্ব এবং স্থানিক বিশ্লেষণ (ভৌগোলিক তথ্য পদ্ধতি ব্যবহার করে), বাজার গবেষণা, যোগাযোগ ভূগোল, আবাসন শিল্পে মূল্য বৃদ্ধি, আঞ্চলিক ও বৈশ্বয়িক উন্নয়ন, পরিকল্পনা, ইন্টারনেট ভূগোল, আবিষ্কার, সামাজিক যোগাযোগ মাধ্যম. অর্থনৈতিক ভূগোল একটি অত্যন্ত বিস্তৃত বিষয় হিসাবে, অর্থনৈতিক ভূগোলবিদরা বিশ্বের অর্থনৈতিক প্রসারের গবেষণায় বিভিন্ন পদ্ধতি ব্যবহার করে অধ্যয়নের জন্য কিছু সুবিন্যস্ত উপায়ে সময়ের সাথে সাথে পরিবর্তিত হয়েছে: তত্ত্বীয় অর্থনৈতিক ভূগোল আঞ্চলিক অর্থনৈতিক ভূগোল ঐতিহাসিক অর্থনৈতিক ভূগোল অভিব্যক্তিমূলক অর্থনৈতিক ভূগোল জটিল অর্থনৈতিক ভূগোল আচরণগত অর্থনৈতিক ভূগোল কৃষি ভূগোল শিল্প ভূগোল আন্তর্জাতিক বাণিজ্য ভূগোল সম্পদসমূহের ভূগোল পরিবহন এবং যোগাযোগের ভূগোল অর্থ ভূগোল গবেষণার এই ক্ষেত্রগুলি অন্যান্য ভৌগোলিক বিজ্ঞানগুলির সাথে জড়িত থাকতে পারে। সাধারণভাবে, অর্থনীতিবিদরা অর্থনীতির স্থানগুলির প্রভাব সম্পর্কে গবেষণা করেন। অন্যদিকে ভূতাত্ত্বিকরা, অভ্যন্তরীণ কাঠামোর ওপর অর্থনৈতিক প্রক্রিয়াগুলির প্রভাবের ব্যাপারে আগ্রহী থাকেন। নতুন অর্থনীতির উত্থানের সঙ্গে সঙ্গে অর্থনৈতিক বৈষম্য ক্রমশ বৃদ্ধি পাচ্ছে। নতুন অর্থনীতি, সাধারণত বিশ্বায়নের দ্বারা চিহ্নিত। যার ফলে ঘটছে তথ্য ও যোগাযোগ প্রযুক্তি ব্যবহার বৃদ্ধি, জ্ঞান সামগ্রী বৃদ্ধির এবং নারীবাদীতা। অর্থনৈতিক ভূগোলবিদরা ক্রমবর্ধমান ডিজিটাল বিভেদ সহ নতুন অর্থনীতির কারণে সামাজিক ও স্থানিক বিভাগগুলি অধ্যয়ন করতে সক্ষম। নতুন অর্থনৈতিক ভূগোল প্রাথমিকভাবে অর্থনীতির সেবা-ভিত্তিক সেক্টরগুলির অন্তর্গত, যা উদ্ভাবনী প্রযুক্তি ব্যবহার করে সম্পাদনা করা হয়। যেমন সেসব শিল্প যেখানে লোকেরা কম্পিউটার এবং ইন্টারনেটের উপর নির্ভর করে। Braha, Dan; Stacey, Blake; Bar-Yam, Yaneer (২০১১)। "Corporate competition: A self-organized network" (পিডিএফ)। Social Networks। 33 (3): 219–230। ডিওআই:10.1016/j.socnet.2011.05.004। ১৩ জুন ২০১৮ তারিখে মূল (PDF) থেকে আর্কাইভ করা। সংগ্রহের তারিখ ৯ মে ২০১৭।  উইকিমিডিয়া কমন্সে অর্থনৈতিক ভূগোল সংক্রান্ত মিডিয়া রয়েছে। বৈজ্ঞানিক জার্নাল Tijdschrift voor economische en sociale geografie (TESG) ওয়েব্যাক মেশিনে আর্কাইভকৃত ২১ আগস্ট ২০০৬ তারিখে - Published by The Royal Dutch Geographical Society (KNAG) since 1948. Zeitschrift für Wirtschaftsgeographie - The German Journal of Economic Geography, published since 1956. অন্যান্য EconGeo Network Social and Spatial Inequalities
নিসা, তুর্কমেনিস্তান

নিসা (বা পারথাউনিসা) তুর্কমেনিস্তানের আশখাবাদের ১৮ কিমি দক্ষিণ-পশ্চিমে আধুনিক বাগির গ্রামের কাছে অবস্থিত একটি প্রাচীন নগর। মনে করা হয় আরসাসেস ১ (২৫০ - ২১১ খ্রিস্টপূর্ব) এটি প্রতিষ্ঠা করেন। ২০০৭ সালে এটি ইউনেস্কো দ্বারা বিশ্ব ঐতিহ্যবাহী স্থান হিসেবে তালিকাভুক্ত করা হয়। "UNESCO names World Heritage sites", BBC News, 28 June 2007.
বসুন্দিয়া ইউনিয়ন

বসুন্দিয়া ইউনিয়ন বাংলাদেশের যশোর জেলার যশোর সদর উপজেলার অন্তর্গত একটি প্রশাসনিক এলাকা। বসুন্দিয়া ফল উৎপাদনের জন্য বিখ্যাত। বসুন্দিয়ায় প্রচুর পরিমাণে লিচু উৎপাদন হয়। তাছাড়া বসুন্দিয়া বাজারের কাঁঠালের হাট সারা দেশের নামকরা। ঐতিহ্যবাহী শিক্ষাপ্রতিষ্ঠান: বসুন্দিয়া স্কুল এন্ড কলেজ পূর্ব নাম বসুন্দিয়া মাধ্যমিক বিদ্যালয়। বিদ্যালয়টি ১০০ বছরের পুরনো শিক্ষা প্রতিষ্ঠান। এছাড়া জঙ্গলবাধাল মাধ্যমিক বিদ্যালয় নামে আরেকটি স্বনামধন্য শিক্ষা প্রতিষ্ঠান আছে। বসুন্দিয়ার মানুষের আরেকটি বৈশিষ্ট্য হলো এই ইউনিয়নের মানুষ খুবই শান্তিপ্রিয়।
বিউটি অ্যান্ড দ্য বিস্ট (দ্ব্যর্থতা নিরসন)

বিউটি অ্যান্ড দ্য বিস্ট একটি প্রচলিত ফরাসি রূপকথা। বিউটি অ্যান্ড দ্য বিস্ট দিয়ে আরও বুঝানো হয় বিউটি অ্যান্ড দ্য বিস্ট - ১৯৪৬ সালের জঁ কক্টিউ পরিচালিত ফরাসি চলচ্চিত্র। বিউটি অ্যান্ড দ্য বিস্ট - ১৯৯১ সালের ডিজনির অ্যানিমেশন চলচ্চিত্র। বিউটি অ্যান্ড দ্য বিস্ট - ২০১৪ সালের ক্রিস্টফ গান্স পরিচালিত ফ্রাঙ্ক-জার্মান চলচ্চিত্র। বিউটি অ্যান্ড দ্য বিস্ট - ২০১৭ সালের বিল কনডন পরিচালিত ডিজনির পূর্ণদৈর্ঘ্য চলচ্চিত্র। এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
মোহাম্মদ হোসেন (দ্ব্যর্থতা নিরসন)

মোহাম্মদ হোসেন নামটি নিম্নের ব্যক্তিবর্গকে নির্দেশ করতে পারেঃ মোহাম্মদ হোসেন (বীর প্রতীক), বীর প্রতীক খেতাব প্রাপ্ত মুক্তিযোদ্ধা মোহাম্মদ হোসেন, বীর প্রতীক খেতাব প্রাপ্ত মুক্তিযোদ্ধা এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
প্রমথনাথ বসু

প্রমথনাথ বসু (১২ মে, ১৮৫৫ - ২৭ এপ্রিল, ১৯৩৫) একজন বাঙালি ভূতত্ত্ববিদ, বিজ্ঞানী ও সমাজকর্মী। তিনি অভিনেতা ও নাট্যব্যক্তিত্ব মধু বসুর পিতা। প্রমথনাথ বসু ভারতের পশ্চিমবঙ্গের অবিভক্ত ২৪ পরগনার গোবরডাঙার নিকট গৈপুর গ্রামে জন্মগ্রহণ করেছিলেন। তার পিতার নাম তারাপ্রসন্ন বসু। প্রাথমিক শিক্ষা খাঁটুরা আদর্শ বঙ্গ বিদ্যালয়ে। কৃষ্ণনগর সরকারি কলেজ থেকে এন্ট্রান্স ও এফ এ পাশ করে কলকাতার সেন্ট জেভিয়ার্স কলেজে ভর্তি হন। গিলক্রাইস্ট বৃত্তি পেয়ে লন্ডন যান ১৮৭৪ সালে। লন্ডন বিশ্ববিদ্যালয় থেকে বিজ্ঞানে স্নাতক হন এবং ১৮৭৯ খ্রিষ্টাব্দে রয়াল স্কুল মাইনসে'র পরীক্ষায় পাশ করেন। প্রমথনাথ ১৮৮০ সালে দেশে ফিরে আসেন ও জিওলজিক্যাল সার্ভে অফ ইন্ডিয়ায় কাজ করতে থাকেন। বিলেতে তিনি ভারতীয় জাতীয়তাবাদী নেতাদের সাহায্য করতেন ও তাদের আশ্রয় দিতেন ইত্যাদি রাজনৈতিক কারণে কর্মক্ষেত্রে তার পদোন্নতি হয়নি। ১৯০৩ সালে তিনি পদত্যাগ করেন। কিছুদিন প্রেসিডেন্সি কলেজে ভূবিদ্যা বিভাগে অধ্যাপনা করেন। চাকরি জীবনে মধ্যপ্রদেশ রাজ্যে ডাল্লি রাজহারা লৌহ খনি আবিষ্কার করে সুখ্যাতি পেয়েছিলেন। এই লৌহখনিকে কেন্দ্র করে গড়ে ওঠে ভিলাই কারখানা। জামশেদজি টাটাকে তিনিই পরামর্শ দেন ইস্পাত কারখানা স্থাপনে। রানীগঞ্জ, দার্জিলিং, আসামে কয়লা এবং সিকিমে তামার খনির অনুসন্ধান করেন। বর্মাতেও খনিজ অনুসন্ধান চালিয়েছেন। রাজনীতির ক্ষেত্রে গঠনমূলক কাজে অগ্রণী ছিলেন। বঙ্গভঙ্গ আন্দোলনে যোগদান করেছিলেন তিনি। বেঙ্গল টেকনিকাল ইনস্টিটিউটের (অধুনা যাদবপুর বিশ্ববিদ্যালয়) অধ্যক্ষ ও পরে পরিদর্শক হন। ভারতীয় শিল্প, বাণিজ্য বিস্তার, বাংলায় বিজ্ঞান চেতনা প্রসারে চেষ্টা করেছেন। তিনি কলকাতার এশিয়াটিক সোসাইটিরও সদস্য ছিলেন। ব্রিটিশ ভারতের ময়ূরভঞ্জ রাজ্য-এর গরুমহিষানিতে (বর্তমান ওড়িষ্যা-ঝাড়খণ্ড সীমান্তে) লৌহখনির আবিষ্কার তার শ্রেষ্ঠ কীর্তি যার ফলে গড়ে ওঠে জামশেদপুর টাটা ইস্পাত কারখানা। তিনি সারা জীবনে বহু প্রবন্ধ রচনা করেছেন। প্রমথনাথ বসু, 'বেঙ্গল একাডেমী অব লিটারেচার’ স্থাপন করেন যা পরবর্তীকালে বঙ্গীয় সাহিত্য পরিষদের সাথে সংযুক্ত হয়। এই সংস্থার লক্ষ্য ছিল পাঠ্যপুস্তকের বিষয় নির্বাচনে সহায়তা করা। তার সাহিত্যচর্চার বিষয়বস্তু ছিল বিজ্ঞান শিক্ষা, সংস্কৃতি ও হিন্দু সভ্যতা। শেষ জীবনে ১৯৩২ থেকে ১৯৩৪ খ্রিষ্টাব্দ পর্যন্ত তিনি অমৃতবাজার পত্রিকায় নিজের জীবনস্মৃতিমূলক ধারাবাহিক প্রবন্ধ রচনা করেন। ১৯৩৫ খ্রিষ্টাব্দের ২৭ এপ্রিল মারা যান প্রমথনাথ বসু সুবোধচন্দ্র সেনগুপ্ত ও অঞ্জলি বসু, প্রথম খন্ড (২০০২)। সংসদ বাঙালি চরিতাভিধান। কলকাতা: সাহিত্য সংসদ। পৃষ্ঠা ৩০৭, ৩০৮।  "খনিজের সন্ধানে ঘুরেছেন বাংলা থেকে মায়ানমার"।  "বসু, প্রমথনাথ"। বাংলাপিডিয়া। সংগ্রহের তারিখ ১০ মে ২০১৭।
সুন্দরবন দক্ষিণ বন্যপ্রাণী অভয়ারণ্য

সুন্দরবন দক্ষিণ বন্যপ্রাণ অভয়ারণ্য বা সুন্দরবন দক্ষিণ বন্যপ্রাণী অভয়ারণ্য বাংলাদেশের একটি সংরক্ষিত বন্যপ্রাণের অভয়ারণ্য। এটি ৩৬৯৭০ হেক্টর ম্যানগ্রোভ বন এলাকার উপর বিস্তৃত। এটি পশ্চিমবঙ্গের সুন্দরবন জাতীয় উদ্যানের পাশে অবস্থিত। এটি সুন্দরবনের তিন বন্যপ্রাণী অভয়ারণ্যের একটি, বাকি দুটি হল সুন্দরবন পূর্ব বন্যপ্রাণী অভয়ারণ্য এবং সুন্দরবন পশ্চিম বন্যপ্রাণী অভয়ারণ্য। গেওয়া (Euphorbiaceae) গাছটি আশ্রয়স্থলটির প্রধানতম কাঠিন্য প্রজাতির। অন্য গাছের মধ্যে প্রচুর পরিমাণে রয়েছে সুন্দরী (Heritiera fomes) গাছ। যেসব এলাকায় সুন্দরী গাছটি কার্যকরভাবে পুনর্জীবিত হয় না, সেগুলি বৃদ্ধির জন্য কৃত্রিমভাবে তৈরি হয়। শকুনের নিরাপদ এলাকা-২ তফসিল অনুসারে সুন্দরবন দক্ষিণ বন্যপ্রাণ অভয়ারণ্য শকুনের জন্য নিরাপদ বলে ঘোষিত। লবণাক্ততা মাত্রা ঋতু ভেদে ব্যাপকভাবে পরিবর্তিত হয়। এটি সম্ভবত মধ্যপন্থী লবণাক্ততার অপেক্ষাকৃত দীর্ঘ সময়কালের একটি অঞ্চলকে প্রতিনিধিত্ব করে। প্রবেশমুখ, করমজল, সুন্দরবন দক্ষিণ বন্যপ্রাণী অভয়ারণ্য করমজল, সুন্দরবন দক্ষিণ বন্যপ্রাণী অভয়ারণ্য করমজল, সুন্দরবন দক্ষিণ বন্যপ্রাণী অভয়ারণ্য করমজল, সুন্দরবন দক্ষিণ বন্যপ্রাণী অভয়ারণ্য করমজল, সুন্দরবন দক্ষিণ বন্যপ্রাণী অভয়ারণ্য করমজল, সুন্দরবন দক্ষিণ বন্যপ্রাণী অভয়ারণ্য "শকুনের নিরাপদ এলাকা"। রক্ষিত এলাকা। ২০১৭-০৯-১৪। সংগ্রহের তারিখ ২০১৯-০৬-২৮।  বাংলাদেশের বন অধিদপ্তরের ওয়েবসাইটে বন্যপ্রাণী অভয়ারণ্যের তালিকা উইকিমিডিয়া কমন্সে সুন্দরবন দক্ষিণ বন্যপ্রাণী অভয়ারণ্য সংক্রান্ত মিডিয়া রয়েছে।
ত্রিপুরার নগর ও শহরের তালিকা

ত্রিপুরা হল উত্তর-পূর্ব ভারতের একটি ছোট পার্বতি রাজ্য। ভারতবর্ষের তৃতীয় ক্ষুদ্রতম রাজ্য হল ত্রিপুরা। রাজ্যটির আয়োতন ১০,৪৯১.৬৯ কিমি২ (৪,০৫০.৮৬ মা২) এবং রাজ্যটির উত্তর, পশ্চিম এবং দক্ষিণ সীমান্তে বেষ্টিত রয়েছে বাংলাদেশ (পূর্ব বঙ্গ)। রাজ্যটি প্রায় সম্পূর্ণরূপে বাংলাদেশ দ্বারা বেষ্টিত এবং রাজ্যটির কোন উপকূলরেখা বা সমুদ্রবন্দর নেই। রাজ্যটির পূর্বে রয়েছে ভারতের আসাম ও মিজোরাম রাজ্য। এরাজ্যে বাঙালি, ত্রিপুরি, চাকমা এবং মণিপুরীরা বসবাস করেন। রাজ্যটির ৩০% সমতল ভূমি এবং ৭০% পাহাড়। রাজ্যের সমতল ভূমির অধিকাংশ বাসিন্দা বাঙালি এবং তাদের ভাষা হল বাংলা। রাজ্যের পাহাড়ি লোকেদের ভাষা ককবরক এবং ত্রিপুরি জনসংখ্যা রাজ্যের মোট জনসংখ্যার ৩০%। ২০১১ সালের জনগননায় ত্রিপুরা রাজ্যটির জনসংখ্যা ৩৬,৭১,০৩২ জন যা ভারতবর্ষের মোট জনসংখ্যার ০.৩%। ত্রিপুরার রাজধানী আগরতলা শহর হচ্ছে রাজ্যের একমাত্র পৌরনিগম, ১৩টি এলাকা পুরসভা এবং ৬টি হল নগর পঞ্চায়েত। ত্রিপুরার নদীর তালিকা "সংরক্ষণাগারভুক্ত অনুলিপি"। ১৪ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ১০ মে ২০১৭।  https://www.tripuraindia.in/update/index/ulb-draft-delimitation-orders-published[স্থায়ীভাবে অকার্যকর সংযোগ] https://web.archive.org/web/20160507171717/http://www.tripurainfo.com/info/ArchiveDet.aspx?WhatId=15446
কবি গুরু এক্সপ্রেস

কবি গুরু এক্সপ্রেস হল ভারতীয় রেল-এর একটি এক্সপ্রেস রেল।এটি ২০১১ সালে চালু হয় বিশ্ব কবি রবীন্দ্রনাথ ঠাকুর-এর নামে উৎসর্গিত করে। মমতা বন্দ্যোপাধ্যায় রেলমন্ত্রী হিসাবে এই এক্সপ্রেস রেল ও রাজ্য রানি এক্সপ্রেস একই সঙ্গে চালু হয়। ১. ১২৯৪৯/৫০ পোরবন্দর সাঁতরাগাছি কবি গুরু এক্সপ্রেস ২. ১৩০১৫/১৬ হাওড়া বোলপুর কবি গুরু এক্সপ্রেস ৩. ১৩০২৭/২৮ হাওড়া আজিমগঞ্জ কবি গুরু এক্সপ্রেস ৪. ১৯৯০৭/১০ কাম্যখা জয়পুর কবি গুরু এক্সপ্রেস এই চারটি এক্সপ্রেস ট্রেনের মধ্যে একমাত্র ১২৯৪৯/৫০ পোরবন্দর সাঁতরাগাছি কবি গুরু এক্সপ্রেস হল সুপার ফাস্ট এক্সপ্রেস। "howrah-bolpur-kavi-guru-express-train"।  "special-trains-to-commemorate-rabindranath-tagore-swami-vivekananda-birth-anniversaries"।  "Several-new-trains-proposed-in-Railway-Budget"।
বাংলাদেশ–লাওস সম্পর্ক

বাংলাদেশ—লাওস সম্পর্ক বলতে বাংলাদেশের এবং লাওসের মধ্যে দ্বিপাক্ষিক সম্পর্ককে বোঝায়। আনুষ্ঠানিকভাবে ১৯৮৮ সালে দুই দেশের মধ্যে কূটনৈতিক সম্পর্ক শুরু হয়। ২০১২ সালে বাংলাদেশের প্রধানমন্ত্রী শেখ হাসিনা সরকারি সফরে ভিয়েনতিয়েন যান। বিভিন্ন আন্তর্জাতিক ফোরামে বাংলাদেশ ও লাওস একে অপরের সমর্থন করে আসছে। ২০১২ সালে, লাওস এশেমে বাংলাদেশের অন্তর্ভুক্তি সমর্থন করে। বাংলাদেশী ওষুধ, সিমেন্ট, সিরামিক, হালকা প্রকৌশলজাত পণ্য, চামড়া, ইস্পাত এবং কৃষি পণ্যগুলি লাওসে বিপুল চাহিদা সংবলিত পণ্য হিসেবে চিহ্নিত হয়েছে। উভয় দেশের মধ্যে দ্বিপক্ষীয় বাণিজ্য সম্প্রসারণের জন্য যথোপযুক্ত পরিবহন সংযোগের অভাব প্রধান সমস্যাগুলির মধ্যে একটি। উভয় দেশ এই পরিবহন সমস্যা সমাধানে কাজ করছে এবং এশিয়ার হাইওয়ে নেটওয়ার্কের সাথে যোগ দেওয়ার প্রক্রিয়া চলছে, যা এই সমস্যার সমাধান করবে বলে আশা করা হচ্ছে। "Laos keen to import medicines, cement from Bangladesh" (ইংরেজি ভাষায়)। ২২ অক্টোবর ২০০৭। ১ ফেব্রুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ১০ মে ২০১৭।  "Bangladesh keen to build partnership with Laos"। www.clickittefaq.com (ইংরেজি ভাষায়)। ২৩ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ১০ মে ২০১৭।  "প্রিয়.কম - ইন্টারনেট লাইফ" (ইংরেজি ভাষায়)। ৩ ফেব্রুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ১০ মে ২০১৭।  "Bangladesh, Laos eye strong trade ties - bdnews24.com"। bdnews24.com (ইংরেজি ভাষায়)।  line feed character in |শিরোনাম= at position 41 (সাহায্য) http://newagebd.com/detail.php?date=2012-11-08&nid=29409
জলবায়ুবিদ্যা

জলবায়ুবিদ্যা বলতে প্রাকৃতিক ভূগোলের এমন একটি শাখাকে বুঝানো হয় যেখানে কোন একটি স্থানের কয়েক বছরের আবহাওয়া সংক্রান্ত তথ্যের বৈজ্ঞানিক ব্যাখ্যা বিশ্লেষণ করা হয়। The Earth's climate – Centre national de la recherche scientifique (CNRS – France) Climatology News Daily publication with news in all areas of climatology plus free news feeds for webmasters. Climate Prediction Center KNMI Climate Explorer The Royal Netherlands Meteorological Institute's Climate Explorer graphs climatological relationships of spatial and temporal data. Climatology as a Profession ওয়েব্যাক মেশিনে আর্কাইভকৃত ১৩ জুলাই ২০০৭ তারিখে Amer. Inst. of Physics account of the history of the discipline of climatology in the 20th century Sunpreview annual and global weather project NOAA Weather Service টেমপ্লেট:প্রাকৃতিক ভূগোল সম্পর্কিত বিষয়াবলী